Doour Voaldyn Heear

She doour ayns Mannin eh Doour Voaldyn Heear (ny Doour Inji Brekka; Baarle: West Baldwin Reservoir ny Injebreck Reservoir). T'eh soit mysh 6 mi (9.7 km) çhey hwoaie veih Doolish as t'eh livrey ushtey da'n ard-valley. V'eh troggit liorish troggalys stangey va troggit tessen glion, as va'n glion baiht. Ta tholtanyn balley beg foast ry-akin tra ta laare yn ushtey injil. Ta currym as freayltys yn doour lesh Lught-Reill Bun-Shirveishyn Vannin. Shennaghys Hoshee troggalys er y stangey ayns 1900 liorish Rheynn Obbraghyn Ushtey Valley Corpagh Ghoolish. Hoshiaght, va raad yiarn troggit, goaill stiagh nuy droghad aamaid harrish y Ghlass va troggit dy ymmyrkey stoo dys y laaragh troggee. Va'n stangey troggit fy-yerrey ayns 1904. Stangey Va stangey yn doour troggit ayns 1904. She stangey cleighee lhieent lesh ooir as 22.5 m (74 tr) er yrjid. Va feme er 500,000 long tonyn (510,000 t) jeh ooir dy hroggal yn stangey. Ta cree cray-ghubbit ec y stangey ta cummit seose liorish geayltyn lhieent lesh cray ayns cryssyn. Ta'n ayrn s'yrjey jeh'n gheaylin seose y stroo coamrit lesh pickey boghlaneys çhirrym 60 kentimeadaryn (2 ft) er çheeid. Ta'n baare as y gheaylin sheese y stroo coamrit lesh faiyr. Ymnmyd Ta'n doour livrey ushtey da Doolish, Kione Droghad, as jiass yn ellan. Foddee ushtey ve pumpit veih Doour Sulby chammah. Imraaghyn Kianglaghyn magh Duillag ny doouryn ec Bun-Shirveishyn Vannin (Baarle)